উপন্যাসের ঘটনার পরিসর নির্মাণে লেখক দক্ষতার পরিচয় দিয়েছেন। চরিত্রগুলো সব প্রতীক। বাস্তব ও অবাস্তবের আলোছায়ায় তাদের পদচারণা। অলৌকিক ঘটনাও আছে। তবে বাস্তবের সঙ্গে তাদের বাস্তবসম্মত সম্পর্কও রয়েছে। কাহিনির গতিপথে প্রতীকী ঘটনাবলি হৃদয়কে আর্দ্র করে। কাহিনির গতিপথকে রুদ্ধ করে না, কিন্তু চলার পথে বেদনা দুঃসহ এক ভার নিয়ে বুকে চেপে থাকে। বইয়ের স্থান ও কালের ব্যাপ্তি বৃহৎ।